shraddha kapoor`s role in saaho movie
సాహో సినిమాలో శ్రద్ధా కపూర్ పాత్ర ఇదేనట!
బాహుబలి 2 తర్వాత ప్రభాస్ నటిస్తున్న అప్‌కమింగ్ మూవీ 'సాహో'కు సంబంధించిన ఆసక్తికరమైన విషయం ఒకటి వెలుగులోకొచ్చింది.
TNN | Updated:
Sep 9, 2017, 07:45PM IST
బాహుబలి 2 తర్వాత ప్రభాస్ నటిస్తున్న అప్&zwnj;కమింగ్ మూవీ 'సాహో'కు సంబంధించిన ఆసక్తికరమైన విషయం ఒకటి వెలుగులోకొచ్చింది. సుజీత్ డైరెక్ట్ చేస్తున్న ఈ సినిమాలో ప్రభాస్ సరసన బాలీవుడ్ నటి శ్రద్ధా కపూర్ నటిస్తున్న సంగతి తెలిసిందే. ఇప్పటికే శ్రద్ధా హైదరాబాద్&zwnj;లో జరుగుతున్న సాహో షూటింగ్&zwnj;లో జాయిన్ అయినట్టు తెలుస్తోంది.
తాజాగా ఫిలింనగర్ నుంచి అందుతున్న సమాచారం ప్రకారం ఈ సినిమాలో శ్రద్ధా కపూర్ డబుల్ రోల్ ప్లే చేస్తున్నట్టు టాక్. అందులో ఒకటి నెగటివ్ షేడ్స్ వున్న పాత్ర కాగా మరొకటి సాధారణమైన పాత్రేనట. సాహో సినిమాలో శ్రద్ధాకపూర్ పాత్ర ఏంటనే విషయంపై ఇప్పటివరకు సరైన స్పష్టత ఏమీ లేని నేపథ్యంలో తాజాగా సినీవర్గాలు చెబుతున్న ఈ సమాచారం ప్రభాస్ ఫ్యాన్స్&zwnj;లో ప్రాధాన్యతని సంతరించుకుంది.
దాదాపు రూ.150 కోట్ల భారీ బడ్జెట్&zwnj;తో యువీ క్రియేషన్స్ నిర్మిస్తున్న ఈ సినిమా తెలుగు, తమిళం, మళయాళంతోపాటు హిందీ భాషలోనూ విడుదలకానుంది. ఈ కారణంగానే బాహుబలి తరహాలో సినిమాకు నేషనల్ వైడ్ టచ్ ఇవ్వడం కోసం సినిమాలో కీలకమైన హీరోయిన్, విలన్ పాత్రలకి బాలీవుడ్ నటులనే ఎంపిక చేసుకున్నారు. తమిళం, మళయాళం పరిశ్రమలకి చెందిన స్టార్ సెలబ్రిటీలు సైతం మున్ముందు ఈ సినిమాలో ఓ భాగం అయ్యే అవకాశం లేకపోలేదు.